Boek: Wandel deur geloof- 2015 dagstukkiesDeur die eeue heen, vanaf die begin tot vandag toe, wandel manne van geloof saam met God. Elkeen se pad was anders, en uniek. Hulle opdragte was verskillend. God het elkeen gekies om ’n rol te speel in die voltrekking van Sy planne. Hulle het almal die Godgegewe opdrag gehad om Sy Koninkryk hier op aarde te vestig. Hierdie jaar gaan ons op ’n geloofsreis. God sal deur Sy Woord tot ons spreek en ons sal saam die lewens en die geloofswandel van manne deur die geskiedenis heen ondersoek. Ons gaan toelaat dat die Heilige Gees ons die spesifieke lesse leer wat God vir elkeen in gedagte het. Deur die Woord van God, en in Sy heilige teenwoordigheid, sal hierdie lesse ons verryk met goddelike wysheid en kennis. Angus Buchan het in 1980 Shalom Ministries gestig en so sy roeping om die evangelie te versprei, begin uitleef. Hy is ŉ passievolle spreker en ook ŉ topverkoper-outeur.